stanford-oval/wikipedia huggingface dataset:
ธนิตพล ไชยนันทน์
ประวัติ

ธนิตพล เกิดเมื่อวันที่ 25 ธันวาคม พ.ศ. 2516 ที่อำเภอแม่สอด จังหวัดตาก เป็นบุตรนายเทอดพงษ์ นางจันทิพา ไชยนันทน์ และเป็นหลานเทียม ไชยนันทน์ อดีตสมาชิกสภาผู้แทนราษฎรจังหวัดตาก หนึ่งในผู้ก่อตั้งพรรคประชาธิปัตย์ ถือเป็นนักการเมืองรุ่นที่ 3 ของตระกูลไชยนันทน์ ด้านครอบครัวสมรสกับวรกันยา ไชยนันทน์ (สกุลเดิม: ณ ระนอง) ที่โรงแรมเพนนินซูล่า เมื่อวันที่ 12 มีนาคม พ.ศ. 2549 มีบุตร 2 คน
สำเร็จการศึกษา จากโรงเรียนเทพศิรินทร์ ระดับปริญญาตรี ทางด้านศิลปะ จาก École Supérieure d'Art de Nancy ประเทศฝรั่งเศส และปริญญาโท รัฐประศาสนศาสตร์ จากมหาวิทยาลัยรามคำแหง
การทำงาน

ธนิตพล เข้าสู่งานการเมืองโดยการเป็นสมาชิกสภาผู้แทนราษฎรจังหวัดตาก สังกัดพรรคประชาธิปัตย์ ในการเลือกตั้ง พ.ศ. 2544 เป็นกรรมาธิการแรงงานสภาผู้แทนราษฎร เป็นเลขานุการคณะกรรมการประสานงานพรรคร่วมรัฐบาล (วิปรัฐบาล) ในปี พ.ศ. 2551 (รัฐบาลอภิสิทธิ์ เวชชาชีวะ)
ในปี พ.ศ. 2548 เขาได้รับเลือกตั้งเป็นสมาชิกสภาผู้แทนราษฎรจังหวัดตากอีกครั้งเป็นสมัยที่ 2 เป็นเลขานุการกรรมาธิการความมั่นคงแห่งรัฐ พร้อมกับได้รับแต่งตั้งเป็นกรรมาธิการพิจารณาร่างพระราชบัญญัติงบประมาณรายจ่ายประจำปี พ.ศ. 2549
ในปี พ.ศ.2550  เขาได้รับแต่งตั้งเป็นสมาชิกสภาผู้แทนราษฎรจังหวัดตาก อีกครั้งเป็นสมัยที่ 3 เป็นรองประธานกรรมมาธิการการเกษตรและสหกรณ์สภาผู้แทนราษฎร และได้รับแต่งตั้งเป็น เลขานุการคณะกรรมการประสานงานพรรคร่วมฝ่ายค้าน(วิปฝ่ายค้าน) สภาผู้แทนราษฎร
ในปี พ.ศ. 2554 เขาได้รับเลือกตั้งเป็นสมาชิกผู้แทนราษฎรจังหวัดตากอีกครั้งพร้อมได้รับแต่งตั้งเป็นประธานคณะกรรมาธิการติดตามการบริหารงบประมาณ สภาผู้แทนราษฎร และได้รับแต่งตั้งเป็นกรรมการบริหารพรรคประชาธิปัตย์
ในปี พ.ศ. 2562  เขาลงสมัครรับเลือกตั้งในพื้นที่จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยต่อมาได้รับแต่งตั้งเป็นที่ปรึกษารัฐมนตรีช่วยว่าการกระทรวงสาธารณสุข (สาธิต ปิตุเตชะ)
ในปี พ.ศ. 2566 เขาลงสมัครรับเลือกตั้งในพื้นที่จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับการเลือกตั้ง โดยต่อมา ได้รับเชิญเป็นที่ปรึกษามหาวิทยาลัยรัตนบัณฑิต โดยนายประเวช รัตนเพียร อธิการบดีมหาวิทยาลัย
ในปี พ.ศ. 2567 เขาได้รับแต่งตั้งจากกรรมการบริหารพรรคประชาธิปัตย์ ผู้อำนวยการพรรคประชาธิปัตย์
การทำงาน > สมาชิกสภาผู้แทนราษฎร

ธนิตพล ไชยนันทน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดตาก สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดตาก สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
จังหวัดนางาซากิ

จังหวัดนางาซากิ เป็นจังหวัดหนึ่งในประเทศญี่ปุ่น ตั้งอยู่บนเกาะคีวชู มีเมืองหลวงอยู่ที่นางาซากิ
ภูมิศาสตร์

จังหวัดนางาซากิตั้งอยู่ทางตะวันตกของเกาะคีวชู และครอบคลุมเกาะเล็ก ๆ นอกชายฝั่งของเกาะคีวชูด้วย มีอาณาเขตติดต่อกับจังหวัดซางะทางทิศตะวันออก นอกเหนือจากนั้นเป็นชายฝั่งทะเลโดยมีอาณาเขตติดต่อกับทะเลอาริอาเกะ ช่องแคบสึชิมะ (ส่วนหนึ่งของช่องแคบเกาหลี) และทะเลจีนตะวันออก
เขตการปกครอง

จังหวัดนางาซากิประกอบด้วย 13 นคร, 4 อำเภอ และ 8 เมือง ได้แก่
เขตการปกครอง > เทศบาลนคร

โกโต (ญี่ปุ่น: 五島市; โรมาจิ: Gotō-shi)
ชิมาบาระ (ญี่ปุ่น: 島原市; โรมาจิ: Shimabara-shi)
ซาเซโบะ (ญี่ปุ่น: 佐世保市; โรมาจิ: Sasebo-shi)
ไซไก (ญี่ปุ่น: 西海市; โรมาจิ: Saikai-shi)
นางาซากิ (ญี่ปุ่น: 長崎市; โรมาจิ: Nagasaki-shi; เมืองหลวง)
มัตสึอูระ (ญี่ปุ่น: 松浦市; โรมาจิ: Matsuura-shi)
มินามิชิมาบาระ (ญี่ปุ่น: 南島原市; โรมาจิ: Minamishimabara-shi)
สึชิมะ (ญี่ปุ่น: 対馬市; โรมาจิ: Tsushima-shi)
อิกิ (ญี่ปุ่น: 壱岐市; โรมาจิ: Iki-shi)
อิซาฮายะ (ญี่ปุ่น: 諫早市; โรมาจิ: Isahaya-shi)
อุนเซ็ง (ญี่ปุ่น: 雲仙市; โรมาจิ: Unzen-shi)
โอมูระ (ญี่ปุ่น: 大村市; โรมาจิ: Ōmura-shi)
ฮิราโดะ (ญี่ปุ่น: 平戸市; โรมาจิ: Hirado-shi)
เขตการปกครอง > อำเภอและเทศบาลเมือง

อำเภอคิตะมัตสึอูระ (ญี่ปุ่น: 北松浦郡 ; โรมาจิ: Kitamatsuura-gun )
เมืองซาซะ (ญี่ปุ่น: 佐々町; โรมาจิ: Saza-chō)
เมืองโอจิกะ (ญี่ปุ่น: 小値賀町; โรมาจิ: Ojika-chō)
อำเภอนิชิโซโนงิ (ญี่ปุ่น: 西彼杵郡 ; โรมาจิ: Nishisonogi-gun )
เมืองโทงิตสึ (ญี่ปุ่น: 時津町; โรมาจิ: Togitsu-chō)
เมืองนางาโยะ (ญี่ปุ่น: 長与町; โรมาจิ: Nagayo-chō)
อำเภอมินามิมัตสึอูระ (ญี่ปุ่น: 南松浦郡 ; โรมาจิ: Minamimatsuura-gun )
เมืองชิงกามิโงโต (ญี่ปุ่น: 新上五島町; โรมาจิ: Shinkamigotō-chō)
อำเภอฮิงาชิโซโนงิ (ญี่ปุ่น: 東彼杵郡 ; โรมาจิ: Higashisonogi-gun )
เมืองคาวาตานะ (ญี่ปุ่น: 川棚町; โรมาจิ: Kawatana-chō)
เมืองฮาซามิ (ญี่ปุ่น: 波佐見町; โรมาจิ: Hasami-chō)
เมืองฮิงาชิโซโนงิ (ญี่ปุ่น: 東彼杵町; โรมาจิ: Higashisonogi-chō)
แหล่งข้อมูลอื่น

โฮมเพจทางการของจังหวัดนางาซากิ
| ด ค ก จังหวัดนางาซากิ |
| --- | --- | --- |
นางาซากิ (เมืองหลวง)
| นครศูนย์กลาง |  ซาเซโบะ  นางาซากิ  |  |
| นคร |  โกโต  ชิมาบาระ  ไซไก  มัตสึอูระ  มินามิชิมาบาระ  สึชิมะ  อิกิ  อิซาฮายะ  อุนเซ็ง  โอมูระ  ฮิราโดะ  |  |
| เมืองแบ่งตามอำเภอ |  อำเภอคิตะมัตสึอูระ ซาซะ  โอจิกะ  อำเภอนิชิโซโนงิ โทงิตสึ  นางาโยะ  อำเภอมินามิมัตสึอูระ ชิงกามิโงโต  อำเภอฮิงาชิโซโนงิ คาวาตานะ  ฮาซามิ  ฮิงาชิโซโนงิ  |  |
แผนที่แสดงเขตเทศบาลต่าง ๆ ในจังหวัดนางาซากิ
     เทศบาลนคร      เทศบาลเมือง
ทูร์มา ดา โมนิกา (ละครโทรทัศน์)

| ทูร์มา ดา โมนิกา |
| --- | --- |
ประเภท: ตลก การผจญภัย บันเทิงคดีแนววิทยาศาสตร์ จินตนิมิต
สร้างโดย: เมาริซิโอ เด ซูซา
เค้าโครงจาก: ทูร์มา ดา โมนิกา โดย เมาริซิโอ เด ซูซา
เสียงของ: มาร์ลี บอร์โตเลตโต อังเจลีกา ซานโต๊ส เอลซา กงซัลวึช เปาโล  คาวัลกันเช ซิเบเล โตเลโด
ประเทศแหล่งกำเนิด:  บราซิล
ภาษาต้นฉบับ: โปรตุเกส
จำนวนฤดูกาล: 25
จำนวนตอน: 201
การผลิต
ความยาวตอน: 6-7 นาที
บริษัทผู้ผลิต: Mauricio de Sousa Produções
ออกอากาศ
เครือข่าย: เตเว โกลบู (1999–2014) การ์ตูนเน็ตเวิร์ค (2004–ปัจจุบัน) เเตเว คัลทูร่า (2017–ปัจจุบัน) เอชบีโอแม็กซ์ (2021-ปัจจุบัน)
ออกอากาศ: 24 ธันวาคม ค.ศ. 1976 (1976-12-24) – ปัจจุบัน
การแสดงที่เกี่ยวข้อง
ทูร์มา ดา โมนิกา
ทูร์มา ดา โมนิกา (โปรตุเกส: Turma da Mônica) เป็นการ์ตูนทีวีแอนิเมชันของประเทศบราซิล อิงจากการ์ตูนช่องชุดชื่อเดียวกันโดย เมาริซิโอ เด ซูซา ผลิตโดย Mauricio de Sousa Produções ฉายตอนแรกเมื่อวันที่ 24 ธันวาคม พ.ศ. 1976
ตัวละครและเสียงพากย์

มาร์ลี บอร์โตเลตโต (ภาษาโปรตุเกส) ศรีอาภา เรือนนาค (เสียงพากย์ไทย)  รับบท โมนิกา (Mônica)
อังเจลีกา ซานโต๊ส (ภาษาโปรตุเกส) ภัทรวุฒิ สมุทรนาวี (เสียงพากย์ไทย) รับบท เซโบลินญา (Cebolinha)
เปาโล คาวัลกันเช (ภาษาโปรตุเกส) คมสรร รัตนากรบดี (เสียงพากย์ไทย)  รับบท คาสคาอ (Cascão)
เอลซา กงซัลวึช (ภาษาโปรตุเกส) นาราริน รัตนปราณี (เสียงพากย์ไทย)  รับบท มากาลี (Magali)
แหล่งข้อมูลอื่น

ทูร์มา ดา โมนิกา ที่อินเทอร์เน็ตมูวีเดตาเบส
ทูร์มา ดา โมนิกา ที่เดอะทีวีดีบี
มาสเตอร์เชฟไทยแลนด์

| มาสเตอร์เชฟไทยแลนด์ |
| --- | --- |

เป็นที่รู้จักกันในชื่อ: มาสเตอร์เชฟ (MasterChef)

ไทย: มาสเตอร์เชฟ ประเทศไทย
อังกฤษ: MasterChef Thailand
 
ประเภท: เรียลลิตี้ แข่งขันทำอาหาร
สร้างโดย: แฟรงก์ รอดดัม
เค้าโครงจาก: มาสเตอร์เชฟ (สหราชอาณาจักร)
พิธีกร: ปิยธิดา มิตรธีรโรจน์
กรรมการ: หม่อมหลวงขวัญทิพย์ เทวกุล   หม่อมหลวงภาสันต์ สวัสดิวัตน์   พงษ์ธวัช เฉลิมกิตติชัย
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 14   7 : ปกติ   3 : จูเนียร์   3 : เซเลบริตี้   1 : เดอะ โพรเฟสชันนัลส์
จำนวนตอน: 194 (รวมทุกฤดูกาล)
การผลิต
ผู้อำนวยการผลิต: กิติกร เพ็ญโรจน์
สถานที่ถ่ายทำ: เดอะ สตูดิโอ พาร์ค อำเภอบางบ่อ จังหวัดสมุทรปราการ
กล้อง: กล้องหลายตัว
ความยาวตอน: 90-120 นาที
บริษัทผู้ผลิต: เฮลิโคเนีย เอช กรุ๊ป
ออกอากาศ
เครือข่าย: ช่อง 7HD
ออกอากาศ: 4 มิถุนายน 2560 (2560-06-04) – ปัจจุบัน
การแสดงที่เกี่ยวข้อง
มาสเตอร์เชฟจูเนียร์ประเทศไทย
มาสเตอร์เชฟ ประเทศไทย (อังกฤษ: MasterChef Thailand) เป็นรายการเรียลลิตีโชว์การแข่งขันทำอาหาร โดย บริษัท เฮลิโคเนีย เอช กรุ๊ป จำกัด ซื้อลิขสิทธิ์จากกลุ่มเอนเดโมลชายน์ (ปัจจุบันเป็นส่วนหนึ่งของกลุ่มแบนิเจย์) มาผลิตในรูปแบบของประเทศไทย ออกอากาศครั้งแรกเมื่อวันที่ 4 มิถุนายน พ.ศ. 2560 ทางช่อง 7HD โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทยร่วมเข้าแข่งขัน (แต่ตั้งแต่ฤดูกาลที่ 5 เป็นต้นมา ได้เพิ่มเงื่อนไขโดยกำหนดให้ผู้สมัครไม่เคยเป็นเชฟ และไม่เคยเรียนหลักสูตรการทำอาหารเกิน 3 เดือน หรือ 180 ชั่วโมง) ดำเนินรายการโดย ปิยธิดา มิตรธีรโรจน์ (คุณป๊อก) และมีกรรมการคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
พิธีกรและกรรมการ > ฤดูกาลปกติ

| กรรมการและพิธีกร | ฤดูกาล> 1 | ฤดูกาล> 2 | ฤดูกาล> 3 | ฤดูกาล> ออลสตาร์ส | ฤดูกาล> 4 | ฤดูกาล> 5 | ฤดูกาล> 6 |
| --- | --- | --- | --- | --- | --- | --- | --- |
หม่อมหลวงขวัญทิพย์ เทวกุล (เชฟป้อม): ✔
พงษ์ธวัช เฉลิมกิตติชัย (เชฟเอียน): ✔
หม่อมหลวงภาสันต์ สวัสดิวัตน์ (คุณอิงค์): ✔
ปิยธิดา มิตรธีรโรจน์ (คุณป๊อก): ✔
พิธีกรและกรรมการ > มาสเตอร์เชฟจูเนียร์

| กรรมการและพิธีกร | ฤดูกาล> จูเนียร์ 1 | ฤดูกาล> จูเนียร์ 2 | ฤดูกาล> จูเนียร์ 3 |
| --- | --- | --- | --- |
หม่อมหลวงขวัญทิพย์ เทวกุล (เชฟป้อม): ✔
พงษ์ธวัช เฉลิมกิตติชัย (เชฟเอียน): ✔
หม่อมหลวงภาสันต์ สวัสดิวัตน์ (คุณอิงค์): ✔
ปิยธิดา มิตรธีรโรจน์ (คุณป๊อก): ✔
พิธีกรและกรรมการ > มาสเตอร์เชฟเซเลบริตี้

| กรรมการและพิธีกร | ฤดูกาล> เซเลบริตี้ 1 | ฤดูกาล> เซเลบริตี้ 2 | ฤดูกาล> เซเลบริตี้ 3 |
| --- | --- | --- | --- |
หม่อมหลวงขวัญทิพย์ เทวกุล (เชฟป้อม): ✔
พงษ์ธวัช เฉลิมกิตติชัย (เชฟเอียน): ✔
หม่อมหลวงภาสันต์ สวัสดิวัตน์ (คุณอิงค์): ✔
ปิยธิดา มิตรธีรโรจน์ (คุณป๊อก): ✔
พิธีกรและกรรมการ > มาสเตอร์เชฟ: เดอะ โพรเฟสชันนัลส์

| กรรมการและพิธีกร | ฤดูกาล> โพรเฟสชันนัลส์ 1 |
| --- | --- |
หม่อมหลวงขวัญทิพย์ เทวกุล (เชฟป้อม): ✔
พงษ์ธวัช เฉลิมกิตติชัย (เชฟเอียน): ✔
หม่อมหลวงภาสันต์ สวัสดิวัตน์ (คุณอิงค์): ✔
ปิยธิดา มิตรธีรโรจน์ (คุณป๊อก): ✔
รูปแบบรายการ > รอบคัดเลือก (Auditions) > กติกาซีซันที่ 1

ในซีซันที่ 1 รอบ 100 คนสุดท้าย ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที
รอบที่สอง เป็นการทดสอบทักษะพื้นฐานในการทำอาหาร โดยในซีซันที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน
รูปแบบรายการ > รอบคัดเลือก (Auditions) > กติกาซีซันที่ 2 และ 3

ในซีซันที่ 2 ผู้เข้าแข่งขันที่เข้ามาในรอบนี้มีทั้งหมด 30 คน จะต้องแสดงทักษะในการทำอาหารผ่านโจทย์ทดสอบ 2 รอบ ด้วยโจทย์วัตถุดิบหลักที่กำหนด ในแต่ละรอบจะมีผู้ที่ต้องออกจากการแข่งขัน 5 คน จนเหลือ 20 คนสุดท้าย และจะได้รับผ้ากั้นเปื้อนเพื่อเป็นผู้เข้าแข่งขันตัวจริงต่อไป คล้ายกับในซีซันที่ 3 แต่ในรอบแรกจะมีผู้เข้าแข่งขันที่ได้รับผ้ากันเปื้อนและผ่านเข้ารอบทันที 15 คน และจะเหลือผู้เข้าแข่งขันที่ต้องแข่งต่อในรอบที่สองจำนวน 10 คน เพื่อหาว่าใครเป็นเจ้าของผ้ากันเปื้อน 5 ผืนที่เหลือ
รูปแบบรายการ > รอบคัดเลือก (Auditions) > กติกาซีซันที่ 4

ในซีซันที่ 4 รอบคัดเลือกรอบสุดท้าย ผู้เข้าแข่งขันจะถูกแบ่งกลุ่มตามความถนัดของตัวเอง กลุ่มละ 3 - 5 คน ในแต่ละรอบจะมีโจทย์วัตถุดิบหลัก 1 อย่าง เพื่อทำอาหาร 1 เมนูในเวลา 45 - 60 นาที โดยแต่ละกลุ่มมีผู้แข่งขันได้รับผ้ากันเปื้อนและผ่านเข้ารอบจำนวนเท่าใดก็ได้ หรือไม่มีผู้เข้าแข่งขันผ่านเข้ารอบเลยก็ได้ ในรอบนี้มีผู้เข้าแข่งขันจำนวน 24 คน และมีผ้ากันเปื้อนทั้งหมด 16 ผืน ดังนั้น หากแข่งขันครบแล้วและยังมีผู้เข้าแข่งขันที่ผ่านเข้ารอบไม่ครบทุกคน ผู้ที่ตกรอบบางคนจะได้รับสิทธิ์ในการแข่งขันรอบแก้ตัวเพื่อหาผู้ที่ผ่านเข้ารอบเพิ่มเติม
รูปแบบรายการ > รอบคัดเลือก (Auditions) > กติกาซีซันที่ 5

ในซีซันที่ 5 รอบคัดเลือกรอบสุดท้าย ผู้เข้าแข่งขันที่เข้ามาในรอบนี้มีทั้งหมด 60 คน จะได้รับผ้ากันเปื้อนสีส้มเพื่อทำการแข่งขันในรอบนี้ โดยโจทย์การแข่งขัน คือ การแสดงทักษะขั้นพื้นฐานในการทำอาหารไทย จำนวน 2 รอบ โดยในรอบแรก คือ การทอดไข่ดาว และรอบที่สอง คือ การตำพริกแกงตามสีของสเตชัน ผู้เข้าแข่งขันที่ไม่สามารถทำได้ตามโจทย์จะตกรอบทันที โดยกรรมการจะเข้าไปกระชากผ้ากันเปื้อนของผู้เข้าแข่งขันออก จนเหลือผู้ที่สามารถตำพริกแกงได้ตรงตามโจทย์ จะได้เป็นผู้เข้าแข่งขันตัวจริง และรับผ้ากันเปื้อนสีขาว
รอบคัดเลือกรอบนี้ ทางรายการได้มอบโอกาสที่สองแก่ผู้ที่ตกรอบบางคน ให้กลับเข้าแข่งขันอีกครั้ง ผ่านการแข่งขันสองรอบ ได้แก้ ภารกิจแบบทีม และบททดสอบความคิดสร้างสรรค์ ในรอบภารกิจแบบทีม จะต้องเลือกทีมและหัวหน้าทีมกันเอง โจทย์การแข่งขัน คือ การทำอาหารคาวและอาหารหวานจำนวนมากจากวัตถุดิบที่กำหนด ทีมที่ชนะจะได้รับสิทธิ์เลือกผู้เข้าแข่งขันบางคนรับผ้ากันเปื้อนและเข้ารอบทันที ส่วนผู้เข้าแข่งขันที่เหลือจะต้องแข่งขันต่อกับทีมที่แพ้ในรอบทดสอบความคิดสร้างสรรค์เพื่อชิงผ้ากันเปื้อนที่เหลือ
รูปแบบรายการ > รอบคัดเลือก (Auditions) > กติกาซีซันที่ 6

ในซีซันที่ 6 รอบคัดเลือกรอบสุดท้าย ผู้เข้าแข่งขันที่เข้ามาในรอบนี้มีทั้งหมด 30 คน จะแบ่งออกเป็น 4 รอบ ผู้เข้าแข่งขันจะต้องแสดงศักยภาพในการทำอาหารไทยผ่านโจทย์ต่าง ๆ ผู้ที่ทำได้ดีที่สุดจะได้รับผ้ากันเปื้อนเพื่อผ่านเข้ารอบต่อไป ส่วนผู้เข้าแข่งขันอื่นจะต้องแข่งขันกันต่อโดยไม่มีการคัดออกระหว่างการแข่งขันจนกว่าจะจบรอบที่ 4
รูปแบบรายการ > รอบกล่องปริศนา (Mystery Box)

ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนาและวัตถุดิบเสริมที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดมาชิมอีกครั้งที่โต๊ะของกรรมการและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ และจะไม่มีการคัดออกใด ๆ ในรอบนี้ ยกเว้นในบางรอบที่อาจมีการคัดออกในรอบนี้โดยกรรมการจะแจ้งให้ทราบทุกครั้งหากมีการคัดออกในรอบนี้ ในบางครั้ง หากมีการคัดออก จะคัดเลือกอาหารในกลุ่มที่แย่ที่สุดมาชิมอีกครั้งเพื่อหาผู้ที่ถูกคัดออก
รูปแบบรายการ > รอบทดสอบความคิดสร้างสรรค์ (Invention Test)

ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 - 5 นาทีจากห้องจัดเก็บอาหาร (Food Pantry) ของมาสเตอร์เชฟ เมื่อหมดเวลาแล้วผู้เข้าแข่งขันทุกคนจะต้องนำจานอาหารของตนเองมาเสิร์ฟที่โต๊ะของกรรมการตามลำดับการเรียกชื่อของพิธีกร ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบการแข่งขันแบบทีมต่อไป ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
รูปแบบรายการ > รอบการแข่งขันแบบทีม (Team Challenge)

ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมาในสถานการณ์และวัตถุดิบหลักที่แตกต่างกันในแต่ละรอบ โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำอีกครั้งเพื่อหาผู้เข้าแข่งขันที่ต้องออกจากการแข่งขันต่อไป
รูปแบบรายการ > รอบทดสอบความละเอียดและความแม่นยำ (Pressure Test)

ทีมที่แพ้ในรอบการแข่งขันแบบทีมจะต้องมาแข่งขันในรอบทดสอบความละเอียดและแม่นยำอีกครั้ง เพื่อหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบการแข่งขันแบบทีมสามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไปได้โดยไม่ต้องแข่งขันในรอบทดสอบความละเอียดและแม่นยำ ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
รูปแบบรายการ > รอบกำจัดคนออก (Elimination Test)

ในซีซันที่ 4 ตอนที่ 5 และเซเลบริตี้ ซีซัน 2 ตอนที่ 6 เป็นรอบที่ผู้เข้าแข่งขันจะต้องทำอาหารให้ตรงตามต้นฉบับจากเมนูโจทย์ที่ผู้ชนะในรอบกล่องปริศนากำหนดให้ มีเวลาในการแข่งขัน 60 นาที ผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
ในซีซันที่ 5 ตอนที่ 10 ทีมที่แพ้ในรอบการแข่งขันแบบทีม จะต้องเข้ามาแข่งขันในรอบกำจัดคนออกร่วมกับผู้ที่ไม่ได้ถูกเลือกให้เข้าทีม เพื่อหาผู้ที่ออกจากการแข่งขันอย่างน้อย 1 คน โดยผู้เข้าแข่งขันจะต้องแข่งกันทำอาหารให้สมบูรณ์ที่สุดและเร็วที่สุด โดยตัดสินจาก การชูวัตถุดิบ รสชาติของอาหาร ความคิดสร้างสรรค์ และการจัดการเวลา ถ้าผู้เข้าแข่งขันคนใดทำอาหารเสร็จเป็นคนแรก และวิ่งไปกดปุ่มยุติการแข่งขัน ถือว่า การแข่งขันจะสิ้นสุดลงทันที และมีเวลาให้ผู้เข้าแข่งขันคนอื่น ๆ จัดจานอาหารให้เสร็จสมบูรณ์ภายใน 2 นาที ผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
รูปแบบรายการ > รอบพิเศษ (Special Round)

มักเกิดขึ้นเป็นบางกรณี เช่น การเปลี่ยนรอบกล่องปริศนา เป็นกล่องดำ และจะต้องมีผู้ถูกคัดออกจากการแข่งขันหรือเปลี่ยนกล่องปริศนาเป็นรอบ "โอกาสครั้งที่สอง" ให้สำหรับผู้เข้าแข่งขันที่ตกรอบไปแล้วได้รับโอกาสแข่งขันและกลับเข้าสู่การแข่งขันอีกครั้งหนึ่ง
ฤดูกาล > มาสเตอร์เชฟจูเนียร์

| ฤดูกาล | ออกอากาศ   ครั้งแรก | ออกอากาศ   ครั้งสุดท้าย | ผู้ชนะเลิศ | รองชนะเลิศ | ผู้เข้าแข่งขัน   (เรียงตามลำดับคนออก) | จำนวนผู้แข่งขัน | จำนวนตอน |
| --- | --- | --- | --- | --- | --- | --- | --- |
| 1 | 19 สิงหาคม 2561 | 9 ธันวาคม 2561 | ชนัญชิดา พงษ์เพ็ชร | สิริศักดิ์ มาทอง   ภาวริสร์ พานิชประไพ | นาโน & ราฟาแอล, เอ็นดู & แพรว, ซีนาย & เมล, แทน & เคซี, กัปตัน & สตังค์, อลิช & ริต้า, ชาช่า & ภูมิ, บูม & น้ำใส, อชิ & พอใจ,  กอหญ้า & พีช, อัยริน, จัสมิน & เชน | 26 | 16 |
| 2 | 22 กันยายน 2562 | 22 ธันวาคม 2562 | พริมา สิงหะผลิน | คีตกานท์ พงษ์ศักดิ์   วีรวิน เลิศบรรณพงษ์ | เฟิร์น สุประวีณ์ & สตางค์ ธาดา, ภูมิใจ ศศิชา & เอพริล ภูวริศา,  โกะ ณัชชา & ริสา มาริสา, แพท ชณิชา & เฟิร์ส ภควัฒน์, ฟิจิ กฤตภาส & มะกร ภุม ผนินทร, อิ่ม จิดาภา & โมสต์ ภูรี, จินจิน อินทร์ริตา & เคนเน็ธ เคนเน็ธ, พรีม ประวีร์รัชย์ & จัสติน ณัฐสกนธ์, รันย่า พิลันยา & ฟุ้ย พศิน, เฌอแตม ญาณิณีศ์, ตั้น ภาคิน & ปาร์แมน ปุญญพัฒน์, ชูบี้ จิรัชญา & เนลล์ กรรัมภา, เฟย์ รรกร & พอดี พอดี | 28 | 14 |
| 3 | 2 มิถุนายน 2567 | 8 กันยายน 2567 | กรรณปกร อภิบุญอำไพ   เอกตระการ เชี่ยวพัทธยากร | สุคนธา วัชรพินธุ์   ณัฐพิสิษฐ์ เลิศมุกดา | พร้อม นภัทร & เพลงเพราะ นัทธ์ชวัล, ปาณพุฒิ ปาณพุฒิ & ผิงอัน เฌอนิตา, ซันนี่ ซันนี่, พูม่า พูมา & เกรซ พิทย์รดา, แพนเตอร์ แพนเตอร์ & อลีน่า อลีนา, แซค ชัยกฤต & คอปเตอร์ ณัฐวรรธน์, ชิน นรโชติ & ซัญ เอดิสันต์, แอรี่ แอรี่เม & รถถัง ภีมพศ, เอญ่า อนัญญา, น้ำใจ ธัญชนก, ดราโก้ กร & วิน ภควุฒิ, ฟรอยด์ ณธกร & ยูจิน วิกตอเรีย | 25 | 13 |
ฤดูกาล > มาสเตอร์เชฟเซเลบริตี้

| ฤดูกาล | ออกอากาศ   ครั้งแรก | ออกอากาศ   ครั้งสุดท้าย | ผู้ชนะเลิศ | รองชนะเลิศ | ผู้เข้าแข่งขัน   (เรียงตามลำดับคนออก) | จำนวนผู้แข่งขัน | จำนวนตอน |
| --- | --- | --- | --- | --- | --- | --- | --- |
| 1 | 1 พฤศจิกายน 2563 | 20 ธันวาคม 2563 | พิชญ์ กาไชย | ปฏิภาณ ปฐวีกานต์   หนึ่งธิดา โสภณ   ปวีณ์นุช แพ่งนคร | ธนัชพันธ์ บูรณาชีวาวิไล, ภัครมัย โปตระนันทน์, ภัณฑิลา ฟูกลิ่น, พิมรา เจริญภักดี, สมพล ปิยะพงศ์สิริ, ชินวุฒิ อินทรคูสิน | 10 | 8 |
| 2 | 3 ตุลาคม 2564 | 26 ธันวาคม 2564 | อรรณพ ทองบริสุทธิ์ | พัสกร พลบูรณ์ ชวัลกร วรรธนพิสิฐกุล | คาร์โรไลน์ เอมมา สปริงเก็ตต์, สิรีภรณ์ ยุกตะทัต, นลิน โฮเลอร์, ธนทัต ชัยอรรถ, อัญรินทร์ ธีราธนันพัฒน์, ภพธร สุนทรญาณกิจ, ณิชาภัทร ฉัตรชัยพลรัตน์, ธีรดนย์ ศุภพันธุ์ภิญโญ, ธันวา สุริยจักร  | 12 | 11 |
| 3 | 9 ตุลาคม 2565 | 25 ธันวาคม 2565 | ดรุณี สุทธิพิทักษ์ | อรจิรา แหลมวิไล พงศกร โตสุวรรณ เขมรัชต์ สุนทรนนท์ |  วรยศ บุญทองนุ่ม, สุรัตนาวี ภัทรานุกุล, วรินดา ดำรงผล, ธีระชาติ ธีระวิทยากุล, จุติ จำเริญเกตุประทีป, อาทิตย์ สมน้อย, เกียรติศักดิ์ อุดมนาค, ปิยา พงศ์กุลภา, ปองศักดิ์ รัตนพงษ์, มณีรัตน์ คำอ้วน | 14 | 12 |
ฤดูกาล > มาสเตอร์เชฟ: เดอะ โพรเฟสชันนัลส์

| ฤดูกาล | ออกอากาศ   ครั้งแรก | ออกอากาศ   ครั้งสุดท้าย | ผู้ชนะเลิศ | รองชนะเลิศ | ผู้เข้าแข่งขัน   (เรียงตามลำดับคนออก) | จำนวนผู้แข่งขัน | จำนวนตอน |
| --- | --- | --- | --- | --- | --- | --- | --- |
| 1 | 9 กุมภาพันธ์ 2568 | รอประกาศ | รอประกาศ | รอประกาศ | นันทวัฒน์ จรรยาลิขิต, นราดล ภู่เกษร, ปวีณ์นุช ยอดปรีชาวิจิตร, วายุภักษุ์ ม่วงจร, พิเชษฐ์ สนั่นก้อง | 18 | 15 |
ดูเพิ่ม

มาสเตอร์เชฟจูเนียร์ไทยแลนด์
แหล่งข้อมูลอื่น

MasterChef Thailand - มาสเตอร์เชฟ ประเทศไทย ที่เฟซบุ๊ก
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะ โพรเฟสชันนัลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
ไฮเพอร์โบลา

ไฮเพอร์โบลา
ไฮเพอร์โบลา (hyperbola) เป็นเส้นโค้งรูปแบบหนึ่งที่ถูกนิยามในปริภูมิแบบยุคลิด สองมิติ ℝ2 เป็นคำทั่วไปสำหรับเรียกเส้นโค้งที่มีระยะห่าง จากจุดสองจุด F และ F' ซึ่งเรียกว่า จุดโฟกัส เป็นค่าคงที่ โดยเส้นตรงที่ลากผ่านทั้งจุดโฟกัสทั้งสองนี้ และเส้นตรงตั้งฉากที่ลากแบ่งครึ่งกลางจุดโฟกัสทั้งสองนี้ จะเรียกว่า แกนหลัก
สมการไฮเพอร์โบลา

| 0 | 1 | 2 |
| --- | --- | --- |
| สมการทั่วไป |  {\frac {x^{2}}{a^{2}}}-{\frac {y^{2}}{b^{2}}}=1 |  {\frac {x^{2}}{a^{2}}}-{\frac {y^{2}}{b^{2}}}=-1 |
เส้นกำกับ:  {\frac {x}{a}}\pm {\frac {y}{b}}=0
| จุดโฟกัส |  (\pm {\sqrt {a^{2}+b^{2}}},0) |  (0,\pm {\sqrt {a^{2}+b^{2}}}) |
| จุดยอด |  (\pm {a},0) |  (0,\pm {b}) |
| เส้นบังคับ |  x=\pm {\frac {a^{2}}{\sqrt {a^{2}+b^{2}}}} |  y=\pm {\frac {b^{2}}{\sqrt {a^{2}+b^{2}}}} |
| ความเยื้องศูนย์กลาง |  e={\frac {\sqrt {a^{2}+b^{2}}}{a}} |  e={\frac {\sqrt {a^{2}+b^{2}}}{b}} |
ไฮเพอร์โบลาสามารถแสดงด้วยสมการต่อไปนี้ในระบบพิกัดคาร์ทีเซียนซึ่งมีแกนพิกัดเป็นแกนหลัก
ในกรณีนี้ พิกัดของจุดโฟกัสอยู่ที่
และผลต่างของระยะทาง |PF - PF'| จากจุดโฟกัสสองจุด F, F' ไปยังจุด P บนไฮเพอร์โบลาคือ 2a จุดกำเนิดเรียกว่าจุดศูนย์กลางของไฮเพอร์โบลา และจุดสองจุด (±a, 0) เรียกว่าจุดยอดของไฮเพอร์โบลา
ระยะห่าง PF ระหว่างจุด P บนไฮเพอร์โบลากับจุดโฟกัส F และระยะห่างจากจุด P ไปยังเส้นบังคับ (directrix)  x={\tfrac {a^{2}}{\sqrt {a^{2}+b^{2}}}} นั้นเป็นอัตราส่วนคงตัว โดยค่าของอัตราส่วนเทียบเท่ากับ ความเยื้องศูนย์กลาง  e={\tfrac {\sqrt {a^{2}+b^{2}}}{a}}
นอกจากนี้ ไฮเพอร์โบลาประกอบด้วย เส้นกำกับ (asymptote) สองเส้น โดยสมการเส้นกำกับคือ
ในกรณีเฉพาะเมื่อเส้นกำกับทั้งสองตั้งฉากกัน นั่นคือ a = b ไฮเพอร์โบลาจะเรียกเฉพาะเจาะจงว่า ไฮเพอร์โบลามุมฉาก (rectangular hyperbola)
กราฟของสมการแปรผกผัน xy = C ก็ถือเป็นไฮเพอร์โบลามุมฉากชนิดหนึ่ง
ไฮเพอร์โบลาสามารถทำเป็นสมการอิงตัวแปรเสริมโดยใช้ฟังก์ชันไฮเพอร์โบลิก
ไฮเพอร์โบลาบนทรงกรวย

ไฮเพอร์โบลาคือขอบเขตของระนาบตัดของกรวยด้านขวาที่ตัดโดยระนาบที่ไม่ผ่านปลายยอดของกรวยด้านขวา แต่ตัดทั้งกรวยบนและล่างขวา
ให้ Ce เป็นภาคตัดกรวย ที่มี ความเยื้องศูนย์กลางเป็น e ในที่นี้ ถ้า e > 1 แล้ว Ce จะกลายเป็นไฮเพอร์โบลา สมมติว่าเส้นบังคับคือ x = -f และหนึ่งในจุดโฟกัสคือ F(f ,0) สำหรับจุด P(x, y) ใด ๆ ของไฮเพอร์โบลา จะได้ว่า
โดย  \mathrm {PF} ={\sqrt {(x-f)^{2}+y^{2}}} ดังนั้น ทำการยกกำลังสองทั้งสองข้างของสมการข้างต้น และจัดรูปใหม่ได้เป็น
จากนั้นจัดรูปใหม่ทำให้เป็นกำลังสองสมบูรณ์
นี่เป็นรูปแบบพื้นฐานของไฮเพอร์โบลาบนทรงกรวย จากนั้นทำการแปลงเพิ่มเติม  X=x+{\frac {e^{2}+1}{e^{2}-1}}f, Y= y แล้วจัดเรียงใหม่ให้เหมาะสมก็จะได้รูปสมการดังที่กล่าวข้างต้น
ภาคตัดกรวย 4 ประเภท (พาราโบลา, วงรี, วงกลม, ไฮเพอร์โบลา)